wickkiey/tamil-wikipedia-chunked huggingface dataset:
# தொல்காப்பியம் நூன்மரபுச் செய்திகள்

தொல்காப்பியத்தின் 3 அதிகாரங்களில் முதல் அதிகாரம் எழுத்ததிகாரம். எழுத்ததிகாரத்தில் முதலாவது இயல் நூன்மரபு. நூல் எழுத்து வடிவில் உள்ளது. எனவே **நூல் என்பது எழுத்தைக் குறிக்கும்**. (ஆகுபெயர்) எழுத்தின் மரபு பற்றிக் கூறுவதால் இந்த இயல் நூன்மரபு எனப்பட்டது. இவ்வியலில் **முப்பத்திமூன்று** **நூற்பாக்கள்** காணப்படுகின்றன.  
எழுத்து என்றாலே அது முதலெழுத்தைக் குறிக்கும். இவை 30 (உயிரெழுத்து 12 & மெய்யெழுத்து 18) இவை எந்தச் சார்பும் இல்லாமல் தனித்து ஒலிக்கக்கூடியவை. சார்பெழுத்துகள் மொழியைச் சார்ந்து வரும்போதுதான் தன் ஒலிப்பைப் புலப்படுத்தும்.
# தொல்காப்பியம் நூன்மரபுச் செய்திகள்

## எழுத்தின் இனம்

மரபுவழி அடுக்காகிய தமிழ் நெடுங்கணக்கு, இனப்பாகுபாடுகள், ஒன்றோடொன்று மயங்கும் நிலை முதலானவை இந்த இயலில் கூறப்பட்டுள்ளன. உயிரெழுத்துகள் குறில், நெடில் என மாத்திரை நோக்கில் இனப்படுத்தப்பட்டுள்ளன. மெய்யெழுத்துகள் வல்லினம், மெல்லினம், இடையினம் எனப் பாகுபடுத்தப்பட்டுள்ளன. பொருளைப் புலப்படுத்தும் சுட்டெழுத்துகள், வினாவெழுத்துகள் இடைச்சொல்-எழுத்துகள் சுட்டப்பட்டுள்ளன. மக்கள் ஒருவரைப் பார்த்து ஒருவர் மயங்குவது போல எழுத்துகள் ஒன்றோடொன்று மயங்கும் எழுத்து மயக்கம் மரபியல் கண்ணோட்டத்தில் வகுத்துக் காட்டப்பட்டுள்ளது.  
இவை அனைத்தும் தொல்காப்பிய காலத்துக்கு முந்திய மரபுநெறி என்பதை இந்த இயலுக்குச் சூட்டப்பட்டுள்ள 'நூல்-மரபு' என்னும் பெயராலும், 'என்ப' என முன்னோரைச் சுட்டிச் சொல்லும் குறிப்பு இந்த இயலில் மட்டுமே ஆறு இடங்களில் வருவதாலும் அறியலாம்.
# தொல்காப்பியம் நூன்மரபுச் செய்திகள்

## எழுத்துகளின் தொகுப்புக் குறியீட்டுப் பெயர்

அ, ஆ, இ, ஈ, உ, ஊ, எ, ஏ, ஐ, ஒ, ஓ, ஔ - என்னும் பன்னிரண்டும் **உயிரெழுத்து**.  
க், ங், ச், ஞ், ட், ண், த், ந், ப், ம், ய், ர், ல், வ், ழ், ள், ற், ன் - என்னும் பதினெட்டும் **மெய்யெழுத்து**.  
மெய்யெழுத்துகளைப் புள்ளி இட்டு எழுதுவர். ஒலிக்கும்போது புள்ளி இல்லா எழுத்தாக்கிக்கொண்டு ஒலிப்பர்.  
குற்றியலுகரம், குற்றியலிகரம், ஆய்தம் ஆகிய மூன்றும் சார்பெழுத்துகள்.  
க, ச, ட, த, ப, ற - ஆறும் **வல்லினம்**.  
ங, ஞ, ண, ந, ம, ன - ஆறும் **மெல்லினம்**.  
ய, ர, ல, வ, ழ, ள - ஆறும் **இடையினம்**.  
அ, இ, உ மூன்றும் **சுட்டெழுத்து**. (அவன், இவன், உவன்) (அவன் - கண்ணுக்குத் தெரியாத இடத்தில் இருப்பவன், இவன் - கண் முன் இருப்பவன், உவன் - கண்ணுக்கு எட்டிய தூரத்தில் புலப்படாமல் இருப்பவன்)  
ஆ, ஏ, ஓ - மூன்றும் **வினா எழுத்து**. (அவனா, அவனே, அவனோ செய்தான்) (எவன் என்னும் சொல் தொல்காப்பியர் காலத்தில் ஏன் என்னும் பொருளில் கையாளப்பட்டது.)
- எழுத்துப் பெயர்களின் அகரவரிசை
:அளபெடை, ஆய்தம், இடையெழுத்து, உயிரெழுத்து, எழுத்து(முதலெழுத்து), குற்றியலிகரம், குற்றியலுகரம், குற்றெழுத்து, சார்பெழுத்து, சுட்டெழுத்து, நெட்டெழுத்து, மெய்யெழுத்து, மெல்லெழுத்து, வல்லெழுத்து, வினாவெழுத்து
# தொல்காப்பியம் நூன்மரபுச் செய்திகள்

## எழுத்துகளின் உருவம்

மெய்யெழுத்து புள்ளியிட்டு எழுதப்படும்.  
எ, ஒ ஆகிய இரண்டும் புள்ளி பெறும்.
:(வீரமாமுனிவர் எ, ஏ என்றும், ஒ, ஓ என்றும் எழுதும் இக்காலத்தில் பயன்பாட்டுச் சீர்திருத்த வடிவத்தைச் செய்தார்.)  
சார்பெழுத்துகளாகிய குற்றியலுகரம், குற்றியலிகரம், ஆய்தம் ஆகிய எழுத்துகளும் புள்ளியிட்டு எழுதப்படும்.  
மகரக்குறுக்கம் உள்ளே புள்ளி பெறும். (ம் எழுத்தில் முன்பே புள்ளி உள்ளது. ம் எழுத்தின் அரைமாத்திரை கால்மாத்திரையாகக் குறையும்போது புள்ளியை ம்-க்குள்ளே வைத்தனர்)  
புள்ளி இல்லாமல் எழுதப்படும் மெய்யெழுத்து உயிர்மெய் அகர-உயிர் ஏறிய எழுத்தாக மாறிவிடும். ஏனைய உயிரெழுத்துகள் மெய்யெழுத்தோடு இயையும்போது திரிந்த உருவம் பெறும்.
# தொல்காப்பியம் நூன்மரபுச் செய்திகள்

## எழுத்துகளின் ஒலியளபு(மாத்திரை)

:<small>('முருகன்' என்று சொல்லிப்பார்ப்போம். இது மூன்றரை மாத்திரைக் கால அளவில் ஒலிக்கப்படுகிறது. 'நல்லன்' என்று சொல்லிப்பார்ப்போம். இது மூன்று மாத்திரைக் கால-அளவில் ஒலிக்கப்படுகிது.)</small>  
:<small>(படித்துக்கொண்டிருக்கும்போதே கண்ணிமை நொடிக்கிறது. இந்தச் சொடிப்பு நம் கட்டுப்பாட்டில் இல்லை.)</small>
இப்படிக் கண்ணின் இமை நொடிக்கும் காலத்தை ஓர் 'அளபு' என்று கொண்டு அதனை 'மாத்திரை' என்று குறிப்பிடலாயினர்.  
குறில் எழுத்துக்கு ஒரு மாத்திரை. நெடில் எழுத்துக்கு இரண்டு மாத்திரை. எந்த எழுத்தும் மூன்று மாத்திரை ஒலிக்காது. எழுத்துக்கு மாத்திரை கூடவேண்டும் என்று கருதினால் கூடவேண்டிய அளபுள்ள எழுத்தைக் கூட்டி எழுதிக்கொள்ளவேண்டும். (உயிரளபெடை, ஒற்றளபெடை)  
மெய்யெழுத்துக்கு அரை மாத்திரை. குற்றியலுகரம், குற்றியலிகரம், ஆய்தம் என்னும் சார்பெழுத்துகளுக்கு அரைமாத்திரை. மகரக்குறுக்கத்துக்குக் கால்மாத்திரை.
# தொல்காப்பியம் நூன்மரபுச் செய்திகள்

## எழுத்துகளின் ஒலியளபு(மாத்திரை)

### உயிர்மெய்

உயிர்மெய் எழுத்து ஒலிக்கப்படும்போது மெய்யொலி முதலில் தோன்றி அதன் வழியை உயிரொலி தொடரும்.
# தொல்காப்பியம் நூன்மரபுச் செய்திகள்

## எழுத்துகளின் ஒலியளபு(மாத்திரை)

### உயிர்மெய்

#### நரம்பின்மறை

நரம்பு என்பது யாழ். யாழிசை பற்றிய நூல் நரம்பின்மறை. யாழிசைக்கு ஏற்ப இசை பாடும்போது எழுத்தின் மாத்திரை சொல்லப்பட்ட அளபெல்லையை மீறும். உயிரெழுத்துக்கு மட்டுமல்லாமல் ஒற்றெழுத்துகளுக்கும் மாத்திரை நீளும். இப்படி இசை நீடும் என்று புலவர்கள் கூறுவர் என்று தொல்காப்பியர் குறிப்பிடுகிறார்.
# தொல்காப்பியம் நூன்மரபுச் செய்திகள்

## மெய்யெழுத்துகளின் உடனிலை மயக்கம்

எல்லா மெய்யெழுத்துகளும் எல்லா மெய்யழுத்துகளோடும் இணைந்து நிற்பதில்லை. இன்ன மெய்யெழுத்து இன்ன மெய்யெழுத்தோடுதான் இணைந்து நிற்கும், இன்ன மெய்யெழுத்தோடு இணைந்து நிற்காது - என்பது இப்பகுதியில் சுட்டப்படுகிறது.
::<small>('செய்கிறான்' என்னும் சொல்லில் ய், க் ஆகிய இரண்டு மெய்கள் உடனின்று மயங்கியுள்ளன. அதே பொலச் 'செய்வான்' என்பதில் ய், வ் ஆகிய இரண்டு மெய்கள் உடனின்று மயங்கியுள்ளன. இப்படி இந்த **உடனிலை மெய்ம்மயக்கத்தை** உணர்ந்துகொள்ள வேண்டும்.) </small>  
ட், ற், ல், ள் ஆகிய மெய் முன் க, ச, ப மூன்றும் மயங்கும்.
::<small>காட்டு - பெரும்பான்மை இளம்பூரணர் உரையைத் தழுவியவை</small>:
:கேட்க, கற்க, செல்க, கொள்க
:கட்சிறார்**(= கண்ணோட்டம் உள்ள சிறுவர்)**, கற்சிறார்**(= கற்கும் சிறுவர்)**. செல்சிறார், கொள்சிறார்.
:கட்ப, கற்ப, செல்ப, கொள்ப  
ல், ள் ஆகிய ஆகிய மெயம்முன் ய, வ தோன்றும்.  
:கொல்யானை, வெள்யானை
:கோல்வளை, வெள்வளை  
ங், ஞ், ண், ந், ம், ன் ஆகிய மெய்ம்முன் அதன் இனவெழுத்து மயங்கும்.  
:தெங்கு, மஞ்சு, வண்டு, பந்து, கம்பு, கன்று.  
ண், ன் ஆகிய மெய்ம்முன் க, ச, ஞ, ப, ம, வ, ய ஆகிய ஏழும் மயங்கும்.
:வெண்கலம், புன்கண்**(= இரக்கம் - "புன்கணீர் பூசல் தரும்" - திருக்குறள்)**
:வெண்சாந்து, புன்செய்
:வெண்ஞான்**(வெள்ளி அரைஞான் கயிறு)**, பொன்ஞான்
:வெண்பனி, பொன்படு நெடுவரை
:வெண்மாலை, பொன்மாலை
:மண்யாது, பொன்யாது
:மண்வலிது, பொன்வலிது  
ஞ், ந், ம், வ் முன்னர் ய நிற்கும்.
:உரிஞ்யாது**(உரிஞ் = தோல்)**, பொருந்யாது **(பொருந் = முதுகு)**, திரும்யாது**(திரும் = திருகாணி)**, தெவ்யாது**(தெவ் = பகை)**  
ம், வ மயங்கும்
:நிலம்வலிது  
ய், ர், ழ் முன்னர் மொழிமுதல் ஒன்பது மெய்யும், ங எழுத்தும் உடனிற்கும்.
:வேய்கடிது, வேர்கடிது, வீழ்கடிது **(வீழ் = விழுது)**
:வேய்சிறிது, வேர்சிறிது, வீழ்சிறிது,
:வேய்தீது, வேர்தீது, வீழ்தீது,
:வேய்பெரிது, வேர்பெரிது, வீழ்பெரிது,
:வேய்ஞான்றது, வேர்ஞான்றது, வீழ்ஞான்றது,
:வேய்நீண்டது, வேர்நீண்டது, வீழ்நீண்டது,
:வேய்மாண்டது, வேர்மாண்டது, வீழ்மாண்டது,
:வேய்யாது, வேர்யாது, வீழ்யாது,
:வேய்வலிது, வேர்வலிது, வீழ்வலிது,
:வேய்ஙனம், வேர்ஙனம், வீழ்ஙனம், **(ஙனம் = படி - துணைப்பெயர், ஒப்புநோக்குக - இங்ஙனம்)**  
ர, ழ
:ர், ர இணைவதில்லை.
:ழ், ழ இணைவதில்லை.
:ர், ழ இணைவதில்லை.
:ழ், ர இணைவதில்லை.  
தன் மெய்யோடு தான் மயங்கும்
: காக்கை, எங்ஙனம், பச்சை, மஞ்ஞை, பட்டை, பண்ணை, தத்தை, வெந்நோய், அகப்பை, அம்மா, வெய்யர், எல்லி **(= கதிரவன்)**, எவ்வி **(பீச்சுகுழல்)**, கொள்ளி, கொற்றி, கன்னி  
எந்த எழுத்தும் தன்னைச் சுட்டுவதாயின் இணையும்.
:யரழ என்னும் புள்ளி
# சார்பெழுத்து

மொழியை எழுதப் பயன்படுவது எழுத்து. இந்த எழுத்துகளால் எழுதப்பட்ட மொழியில் குறிப்பிட்ட சில எழுத்துகள் மொழியில் சார்ந்திருக்கும் இடத்தால் ஒலிக்கும் மாத்திரை குன்றும். செய்யுளில் மாத்திரை குன்றும் இடங்களில் சில எழுத்துகள் கூட்டியும் எழுதப்படும்.  
இப்படிச் சார்பால் தன் இயல்புத்தன்மை மாறும் எழுத்துகளை முன்னோர் **சார்பெழுத்து** என்றனர். இப்படிச் சார்பெழுத்து என்னும் பாகுபாட்டைத் தொல்காப்பியர் குறிப்பிட்டுவிட்டதால் நன்னூல் சார்பல்லா எழுத்துகளை முதலெழுத்து எனக் குறிப்பிட்டுத் தெளிவுபடுத்தியது.  
"சார்ந்து வரின் அல்லது தமக்கு இயல்பு இல் எனத் தேர்ந்து வெளிப்படுத்த ஏனை மூன்று" என்று தொல்காப்பியர் இதனை விளக்குகிறார். (பிறப்பியல்)  
**தாய்தந்தையரைச் சார்ந்து குழந்தை வாழ்வது போல இந்தச் சார்பெழுத்துகள் உயிரெழுத்துகளையும், மெய்யெழுத்துகளையும் சார்ந்து வாழும்.**  
உயிரெழுத்துகள் 12, மெய்யெழுத்துகள் 18, ஆகமொத்தம் 30 எழுத்துகள் முதல்-எழுத்துகள்.
கி.மு. ஐந்தாம் நூற்றாண்டில் தோன்றிய தொல்காப்பியம் சார்பெழுத்துகள் மூன்று என்கிறது.. அவை குற்றியலிகரம், குற்றியலுகரம், ஆய்தம் என்பன.  
ஏறத்தாழ 1700 ஆண்டுகளுக்குப் பின்னர்த் தோன்றிய நன்னூல் சார்பழுத்துகள் 10 வகை எனக் காட்டுகிறது. இந்த 10 என்னும் பாகுபாட்டுக்குத் தொல்காப்பியத்தில் தோற்றுவாய் உள்ளது. அவற்றை இப்பட்டியலில் காணலாம்.  
| நன்னூல் | தொல்காப்பியம நூற்பா | தொல்காப்பிய நூற்பா வரிசை எண் |  |
| --- | --- | --- | --- |
| உயிர்மெய் | உயிர்மெய் அல்லன மொழிமுதல் ஆகா | 1-2-27 |  |
| ஆய்தம் | தொல்காப்பியர் காட்டிய மூன்றில் ஒன்று | - |  |
| உயிரளபெடை | குற்றிசை மொழிவயின் நின்றிசை நிறைக்கும் நெட்டெழுத்து இம்பர் ஒத்த குற்றெழுத்தே | 1-2-7 |  |
| ஒற்றளபெடை | - | - |  |
| குற்றியலிகரம் | தொல்காப்பியர் காட்டிய மூன்றில் ஒன்று | - |  |
| குற்றியலுகரம் | தொல்காப்பியர் காட்டிய மூன்றில் ஒன்று | - |  |
| ஐகாரக் குறுக்கம் | - | - |  |
| ஔகாரக் குறுக்கம் | - | - |  |
| மகரக் குறுக்கம் | வகரம் மிசையும் மகரம் குறுகும் | 1-8-25 |  |
| ஆய்தக் குறுக்கம் | ஆய்தம் அஃகும் | 1-2-7 | } |  
12-ஆம் நூற்றாண்டில் தோன்றிய நேமிநாதம் தொல்காப்பியர் வழியில் சார்பெழுத்துகள் 3 எனக் காட்டிச் செல்கிறது. 13-ஆம் நூற்றாண்டில் தோன்றிய நன்னூல் சார்பெழுத்துகள் 10 என்கிறது. நன்னூலுக்குப் பின்னர்த் தோன்றிய பிரயோக விவேகம், இலக்கணக் கொத்து ஆகிய நூல்கள் நன்னூலை வழிமொழிகின்றன.  
உயிர்மெய்
:க்+அ=க தொடக்கத்தன
ஆய்தம்
:எஃகு தொடக்கத்தன முற்றாய்தம்
உயிரளபெடை
:கெடுப்பதூஉம் கெட்டார்க்குச் சார்வாய் மற்று ஆங்கே எடுப்பதூஉம் எல்லாம் மழை தொடக்கத்தன
ஒற்றளபெடை
:கண்ண் தண்ண் எனக் கண்டும் கேட்டும் தொடக்கத்தன
குற்றியலிகரம்
:நாகு+யாது=நாகியாது தொடக்கத்தன
குற்றியலுகரம்
:நாகு அன்று தொடக்கத்தன
ஐகாரக் குறுக்கம்
:ஐப்பசி, வலையன், குவளை
ஔகாரக் குறுக்கம்
:ஔவை என்பதை அவ்வை என ஒலிக்கும்போது ஔகாரக்குறுக்கம்
மகரக் குறுக்கம்
:வரும்வருவாய்
ஆய்தக் குறுக்கம்
:அஃகடிய (அவை கடிய)
# சார்பெழுத்து

## வெளிப் பார்வை

- சார்பெழுத்து பிறத்தல்
# புத்ராஜெயா

**புத்ராஜெயா** அல்லது **புத்திரா செயா** (மலாய்:*Putrajaya*; ஆங்கிலம்:*Putrajaya*; சீனம்:布城; சமசுகிருதம்: पुत्र जया; சாவி: ڤوتراجاي) என்பது மலேசியாவில் திட்டமிட்டுக் கட்டப்பட்ட ஒரு நவீன நகரமாகும். 1999-ஆம் ஆண்டு முதல் மலேசியாவின் நிருவாகத் தலைநகரமாகச் செயல்படுகிறது.  
அதிகாரப்பூர்வமாக **புத்ராஜெயா கூட்டரசுப் பிரதேசம்** (மலாய்:*Wilayah Persekutuan Putrajaya*; ஆங்கிலம்: *Federal Territory of Putrajaya*) என்று அழைக்கப்படுகிறது.  
கோலாலம்பூர் மாநகருக்கு தெற்கே அமைந்துள்ள இந்த நகரம், மலேசிய அரசாங்கத்தின் அலுவல் மையமாகும். 2005-ஆம் ஆண்டு முதல் அனைத்து அமைச்சுகளும் கோலாலம்பூர் மாநகரத்தில் இருந்து புத்திராசெயாவிற்கு மாற்றம் செய்யப் பட்டன.
# புத்ராஜெயா

## வரலாறு

புத்ராஜெயாவின் கட்டுமானம் 1995 ஆகத்து மாதம் தொடங்கியது. 2001 பிப்ரவரி 1-ஆம் தேதி முடிக்கப்பட்டது. கட்டுமானச் செல்வு $8.1 பில்லியன் அமெரிக்க டாலர் *(US Dollar)*; (மலேசிய ரிங்கிட்: 36.26 பில்லியன்).  
2001 பிப்ரவரி 1-ஆம் தேதி புத்ராஜெயா மலேசியாவின் மூன்றாவது கூட்டாட்சிப் பிரதேசமாக மாறியது. 1974-ஆம் ஆண்டில் கோலாலம்பூர் முதல் கூட்டாட்சிப் பிரதேசமாகவும்; அடுத்து 1984-ஆம் ஆண்டில் லபுவான் இரண்டாவது கூட்டாட்சிப் பிரதேசமாகவும் மாறின.  
1975-ஆம் ஆண்டு வரை இந்தப் பகுதி உலு லங்காட் மாவட்டத்தின் கீழ் செயல்பட்டது. பின்னர் காஜாங் மாவட்டத்தின் அதிகாரத்திற்கு மாற்றப்பட்டது. பின்னர் மலேசியாவின் 4-ஆவது பிரதமரான மகாதீர் பின் முகமது, நெரிசலான கோலாலம்பூர் மாநகரத்தில் இருந்த நடுவண் அரசாங்க அலுவலகங்களை வேறு இடத்திற்கு மாற்றுவதற்குத் திட்டமிட்டார்.  
அதற்காக இரண்டு இடங்கள் முன்மொழியப்பட்டன. முதலாவது இடம் பகாங் மாநில எல்லையில் உள்ள ஜாண்டா பாக்யிக் *(Janda Baik)* எனும் இடம். இரண்டாவது இடம் பிராங் பெசார். அந்த இரு இடங்களில், பிராங் பெசார் தேர்தெடுக்கப்பட்டது.  
அதனைத் தொடர்ந்து 1990-ஆம் ஆண்டுகளில் மலேசிய அரசாங்கம், சிலாங்கூர் மாநில அரசிடம் இருந்து 11,320 ஏக்கர் பரப்பளவு (45.8 கி.மீ.2) கொண்ட பெராங் பெசார் நிலப் பகுதியை வாங்கியது.
# புத்ராஜெயா

## புத்ராஜெயா நிர்மாணிப்பு

புத்ராஜெயா நிர்மாணிப்பு பணிகள் 1995-ஆம் ஆண்டு ஆகஸ்டு மாதம் தொடங்கியது. அந்தக் காலக் கட்டத்தில் இது மலாயாவில் மட்டுமன்றி தென்கிழக்கு ஆசியாவில் மிகப் பெரிய கட்டிடப் பணியாகக் கருதப்பட்டது.  
இதன் நிர்மாணிப்புகள் அனைத்தும் உள்ளூர் நிபுணர்களால் திட்டமிடப்பட்டு, கட்டுமானப் பணிகள் தொடங்கப் பட்டன. கட்டுமானத்தின் பொழுது 10 விழுக்காட்டுப் பொருட்கள் மட்டுமே வெளியூரில் இருந்து இறக்குமதி செய்யப்பட்டன. மற்றவை அனைத்தும் உள்ளூரில் தயாரிக்கப்பட்ட பொருட்கள்.  
1997-ஆம் ஆண்டு பொருளாதார வீழ்ச்சின் பொழுது கட்டுமானப் பணிகள் பெரும் சவால்களை எதிர்நோக்கியதோடு சில மேம்பாட்டு பணிகளும் நிறுத்தப்பட்டன.
# புத்ராஜெயா

## போக்குவரத்து தொடர்புமுறை

புத்ராஜெயாவை சாலை மற்றும் இரயில் வழிகளில் வந்து அடையலாம். கோலாலம்பூரையும் புத்ராஜெயாவையும் இணைக்க மேக்ஸ் (*MEX Highway*) நெடுஞ்சாலை கட்டப்பட்டது.  
2002-ஆம் ஆண்டு முதல் கே.எல்.ஐ.ஏ. டிரான்சிட் (*KLIA Transit*) என அழைக்கப்படும் இரயில் சேவை தொடங்கப்பட்டது. இதன் வழி கோலாலம்பூர் பன்னாட்டு வானூர்தி நிலையம் (**KLIA**) எனும் அனைத்துலக விமான நிலையத்தையும் கோலாலம்பூர் மாநகரையும் எளிதில் சென்று அடைய முடியும்.
# புத்ராஜெயா

## மக்கள் தொகை

2020-ஆம் ஆண்டில் புத்ராஜெயாவின் மக்கள் தொகை 109,202 ஆகும். இவர்களில் மலாய்க்காரர்கள் 97.9%; சீனர்கள் 0.6%; இந்தியர்கள் 1.2%; மற்ற இனத்தவர்கள் 0.2%.
# புத்ராஜெயா

## சுகாதாரம்

புத்ராஜெயா மருத்துவமனை மற்றும் தேசியப் புற்றுநோய் மையம் ஆகியவை புத்ராஜெயாவில் உள்ள முக்கிய மருத்துவ மையங்கள் ஆகும்.  
புத்ராஜெயா மருத்துவமனை 2005-ஆம் ஆண்டு செயல் படத் தொடங்கியது. தேசியப் புற்றுநோய் மையம் 2013 செப்டம்பர் மாதம் 2-ஆம் தேதி செயல் படத் தொடங்கியது.
# புத்ராஜெயா

## சுகாதாரம்

### அரசாங்கக் கட்டடங்கள்

• பெர்டானா புத்ரா - *(Perdana Putra)* பிரதமர் அலுவலகம்  
• ஸ்ரீ பெர்டானா - *(Seri Perdana)* பிரதமரின் அதிகாரபுர இல்லம்  
• ஸ்ரீ சத்ரியா - *(Seri Satria)* துணை பிரதமரின் அதிகாரபுர இல்லம்  
• புத்ராஜெயா உயர் நீதிமன்றம் - *(Palace of Justice)*  
• மெலாவதி அரண்மனை - *(Istana Melawati)*  
• டாருல் ஏசான் அரண்மனை - (Istana Darul Ehsan)  
• புத்ராஜெயா அனைத்துலக மாநாட்டு மையம் - *(Putrajaya International Convention Centre)*  
• புத்ராஜெயா மசூதி - *(Putra Mosque)*
# புத்ராஜெயா

## சுகாதாரம்

### புத்ராஜெயாவில் செயல்படும் அமைச்சுக்கள்

- மலேசிய நிதி அமைச்சு
- மலேசிய வெளியுறவு அமைச்சு
- மலேசிய சுகாதார அமைச்சு
- மலேசிய கல்வித் துறை அமைச்சு
- மலேசிய உயர்க் கல்வி அமைச்சு
- மலேசிய உள்துறை அமைச்சு
- மலேசிய பாதுகாப்பு துறை அமைச்சு
- மலேசிய உள்ளூராட்சி மேம்பாட்டு அமைச்சு
- மலேசிய கிராமப்புற வளர்ச்சித் துறை அமைச்சு
- மலேசிய போக்குவரத்துத் துறை அமைச்சு
- மலேசிய தொடர்பு மற்றும் இலக்கியவியல் துறை அமைச்சு
- மலேசிய மனிதவள அமைச்சு
- மலேசிய வேளாண் மற்றும் உணவு பாதுகாப்பு துறை அமைச்சு
- மலேசிய இளைஞர் மற்றும் விளையாட்டுத்துறை அமைச்சு  
• மலேசிய தொழில்முனைவர் மேம்பாட்டு அமைச்சு  
- மலேசிய இயற்கை வளங்கள், பருவநிலை மாற்றம் மற்றும் சுற்றுச்சூழல் துறை அமைச்சு  
• மலேசிய பெண்கள், குடும்பம் மற்றும் சமூக அமைச்சு  
- மலேசிய கூட்டரசு பிரதேசங்கள் துறை  
• மலேசிய சுற்றுலா, கலை மற்றும் பண்பாடு அமைச்சு  
• மலேசிய பொருளாதார விவகார அமைச்சு
# தஞ்சை இராமையாதாஸ்

**தஞ்சை இராமையாதாஸ்** (*Thanjai N. Ramaiah Dass*; 5 சூன் 1914 – 15 சனவரி 1965) தமிழகக் கவிஞரும் தமிழ்த் திரைப்படப் பாடலாசிரியரும் திரைப்பட வசனகர்த்தாவும் ஆவார். ஐந்நூற்றுக்கும் மேற்பட்ட திரைப்படப் பாடல்களை எழுதியுள்ளார். பாமரர்களும் இரசிக்குமாறு எளிமையான பாடல்கள் மூலம் சமுதாயத் தத்துவக் கருத்துகள் கொண்ட பாடல்களை இயற்றியிருக்கிறார்.
# தஞ்சை இராமையாதாஸ்

## வாழ்க்கைக் குறிப்பு

இராமையாதாஸ் தமிழ்நாடு தஞ்சாவூர், மகர்நோன்புசாவடியில் நாராயணசாமி - பாப்பு ஆகியோருக்குப் பிறந்தார். தஞ்சை புனித பீட்டர் பள்ளியில் படித்து பின்னர் கரந்தைத் தமிழ்க் கல்லூரியில் புலவர் பட்டமும் பெற்றார். தஞ்சாவூரிலேயே கீழவாசல் பள்ளியில் ஆசிரியராகப் பணியாற்றினார். இவருக்கு தாயராம்மாள், அரங்கநாயகி என்ற இரண்டு மனைவியர். மூத்தவருக்கு விஜயராணி என்ற மகளும், மற்றவருக்கு இரவீந்திரன் என்ற மகனும் உள்ளனர்.
# தஞ்சை இராமையாதாஸ்

## திரைப்படத்துறையில் ஈடுபாடு

ஜெகந்நாத நாயுடு என்பவரின் "சுதர்சன கான சபா" என்ற நாடக நிறுவனத்தில் நாடக வாத்தியாராகச் சேர்ந்தார். பின்னர் தானே "ஜெயலட்சுமி கான சபா" என்ற நாடகக் குழுவை ஏற்படுத்தி தானே நாடகங்களை எழுதி நாடெங்கும் மேடையேற்றினார். அப்போது டி. ஆர். சுந்தரத்தின் மாடர்ன் தியேட்டர்ஸ் நிறுவனத்தின் "ஆயிரம் தலை வாங்கிய அபூர்வ சிந்தாமணி" (1947) என்ற திரைப்படத்தில் பாடல்கள் எழுத இவருக்கு வாய்ப்புக் கிடைத்தது. இவரது முதல் திரைப்படப் பாடல் "வச்சேன்னா வச்சது தான் புள்ளி'' என்பதாகும்.  
இதனை அடுத்து, திகம்பர சாமியார் (1950), சிங்காரி (1951) ஆகிய படங்களுக்கும் பாடல்கள் எழுதினார். இராமையாதாசின் மச்சரேகை என்ற நாடகம் 200 நாட்களைக் கடந்து மேடைகளில் நடிக்கப்பட்டு வந்தது. நடிகர் டி. ஆர். மகாலிங்கம் அதனை அதே பெயரில் திரைப்படமாகத் தயாரிக்க எண்ணி அவரை 1950-இல் சென்னைக்கு அழைத்தார்.  
இதனை அடுத்து நாகி ரெட்டியின் "பாதாள பைரவி" படத்துக்குத் திரைக்கதை, வசனம், பாடல் எழுதினார். இதனைத் தொடர்ந்து நகி ரெட்டியின் மாயா பஜார், மிஸ்ஸியம்மா, கடன் வாங்கி கல்யாணம், மனிதன் மாறவில்லை ஆகிய படங்களுக்கு வசனம், பாடல்கள் எழுதினார்.  
இவரது பகடை பன்னிரண்டு என்ற நாடகக் கதை எம்.ஜி.ஆர். நடித்த "குலேபகாவலி" என்ற திரைப்படமாகியது. இப்படத்தில் இவர் எழுதிய *சொக்கா போட்ட நவாபு செல்லாதுங்க ஜவாபு*, *மயக்கும் மாலை பொழுதே நீ போ போ...* என்ற பாடல்கள் அவருக்குப் பெரும் புகழைப் பெற்றுத்தந்தன. மொத்தம் 83 படங்களில் 532 பாடல்கள் வரை இவர் எழுதியிருக்கிறார். அத்துடன் 25 படங்களுக்குக் கதை வசனமும், 10 படங்களுக்குத் திரைக்கதையும் எழுதியுள்ளார்.
# தஞ்சை இராமையாதாஸ்

## நூலாசிரியர்

இராமையாதாஸ் 1962 ஆம் ஆண்டில் "திருக்குறள் இசை அமுதம்" என்ற நூலை எழுதினார். இந்த நூலுக்கு முனைவர் மு. வரதராசன், எம். எம். தண்டபாணி தேசிகர் ஆகியோர் அணிந்துரை தந்திருந்தனர். அப்போதைய தென்னிந்திய நடிகர் சங்கத் தலைவராக இருந்த எம்.ஜி.ஆர். நூலை வெளியிட்டார்.
# தஞ்சை இராமையாதாஸ்

## புகழ்பெற்ற பாடல்கள்

- *பிருந்தாவனமும் நந்தகுமாரனும் யாவருக்கும் பொது செல்வமன்றோ* (மிஸ்ஸியம்மா)
- *சொக்கா போட்ட நவாபு செல்லாதுங்க ஜவாபு* (குலேபகாவலி)
- *மயக்கும் மாலை பொழுதே நீ போ போ...* (குலேபகாவலி)
- *கல்யாண சமையல் சாதம்* (மாயா பஜார்)
- *அழைக்காதே! நினைக்காதே! அவை தனிலே என்னை நீ ராஜா* (மணாளனே மங்கையின் பாக்கியம்)
- *எத்தனை காலம்தான் ஏமாற்றுவார் இந்த நாட்டிலே* (மலைக்கள்ளன்)
- *புருஷன் வீட்டில் வாழப்போகும் பெண்ணே! தங்கச்சி கண்ணே* (பானை பிடித்தவள் பாக்கியசாலி)
- *வாங்க மச்சான் வாங்க, வந்த வழியைப் பார்த்துப் போங்க* (மதுரை வீரன்)
# தஞ்சை இராமையாதாஸ்

## நாட்டுடமை

தஞ்சை இராமையாதாசின் கலைப்படைப்புகள் 2010 ஆம் ஆண்டு சூலை 16 இல் தமிழக அரசால் நாட்டுடமையாக்கப்பட்டு அவரது வாரிசுகளுக்கு ரூபாய் ஆறு இலட்சம் பணமும் வழங்கப்பட்டது.
# தஞ்சை இராமையாதாஸ்

## உசாத்துணைகள்

-
- தஞ்சை ராமையாதாஸ்
# தியூசல்டோர்ஃபு

**தியூசல்டோர்ஃபு** (Düsseldorf ) செருமனியின் வடக்கு ரைன்-வெஸ்பாலியா மாநிலத்தின் தலைநகரமும் ரைன்-ரூர் பெருநகரப்பகுதியின் மையமும் ஆகும்.  
பன்னாட்டு வணிகம் மற்றும் நிதி மையமாக விளங்கும் தியூசல்டோர்ஃபு ஆடை வடிவமைப்பு/புதுப் பாங்கு மற்றும் வணிகச் சந்தைகளுக்குப் பெயர் பெற்றது. ஐரோப்பிய பெருநகரத் தொகுப்பின் மையத்தில் அமைந்துள்ள இந்த நகரம் ஐந்து ஃபார்ட்ச்சூன் குளோபல் 500 நிறுவனங்களுக்கும் பல செருமானிய பங்குச்சந்தைக் குறியீட்டெண்ணில் (டாக்ஸ்) உள்ள நிறுவனங்களுக்கும் தலைமையகமாக விளங்குகிறது. இங்குள்ள மெஸ் தியூசல்டோர்ஃபு என்ற சந்தைப்படுத்தல் நிறுவனம் உலகின் வணிகச் சந்தைகளில் ஐந்தில் ஒன்றுக்கு அண்மித்த அளவில் ஒழுங்குபடுத்துகிறது.  
பண்பாட்டில், தியூசல்டோர்ஃபின் நுண்கலை சங்கமான *குன்ஸ்டாக் அகாதெமி டுசல்டோர்ஃப்* பெயர்பெற்றது. துவக்ககால இலத்திரனியல் இசை மீதான தாக்கத்திற்கும் (கிராஃப்ட்வொர்க்) மிகப்பெரும் சப்பானிய குடியேற்றத்திற்கும் அறியப்பட்டது. ரைன் ஆற்றங்கரையில் ஒவ்வொரு ஆண்டும் சூலையில் நடத்தப்படும் *ரைன் மீதான பெரும் சந்தை* விழாவிற்கு 4.5 மில்லியன் மக்கள் வருகை தருகின்றனர்.  
நகர எல்லைக்குள் உள்ள மக்கள்தொகை கொண்டு செருமனியின் ஏழாவது மிகப்பெரும் நகரமாக விளங்குகிறது. பெருநகரப் பகுதியில் 1.5 மில்லியன் மக்கள்தொகை கொண்டு நாட்டின் ஐந்து உலக நகரங்களில் ஒன்றாக திகழ்கிறது. 2009ஆம் ஆண்டிற்கான *மெர்சரின் உலக வாழ்க்கைத்தர கணக்கெடுப்பில்* தியூசல்டோர்ஃபு உலகளவில் ஆறாவதாகவும் செருமனியில் முதலாவதாகவும் வந்துள்ளது.
# ரிச்சார்ட் ஆக்செல்

பேராசிரியர் **ரிச்சார்ட் ஆக்செல்** (*Richard Axel*) ஒரு அமெரிக்க நரம்புகூறு அறிவியலாளர் ஆவார். இவர் 1946 ஆம் ஆண்டு சூலை 2 - ல் நியூயார்க் மாநகரில் பிறந்தவர். இவருக்கும், இவர் ஆய்வுக்குழுவில் பணிபுரிந்த முனைவர் பட்டம் பெற்ற லின்டா பக் என்ற ஆய்வாளருக்கும், அவர்களுடைய **நுகர்ச்சி அமைப்பினைக்** (olfactory system) குறித்த ஆய்வுப்பணிகளுக்காக 2004 ஆம் ஆண்டிற்கான மருத்துவம் அல்லது உடலியங்கியலுக்கான நோபெல் பரிசு வழங்கப்பட்டது.
# நீல வாழை

**நீல வாழை ** (Blue Banana), **சூடான வாழை** (Hot Banana), **ஐரோப்பிய பெருநகரத் தொகுதி** (European Megalopolis) அல்லது **ஐரோப்பாவின் முதுகெலும்பு** (European Backbone) என்பது மேற்கு ஐரோப்பாவின் 110 மில்லியன் மக்கள்தொகை கொண்ட, இடைவெளிவிட்ட நகரமயமானப் பகுதிகளை இணைத்து அழைக்கப்படும் நிலப்பகுதி ஆகும். வடக்கில் கிட்டத்தட்ட வடமேற்கு இங்கிலாந்து முதல் தெற்கில் மிலன் வரை நீடித்துள்ளது. இதன் வளைவில் (வாழைப்பழம் போன்ற வடிவத்தால் இவ்வாறு அழைக்கப்படலாயிற்று) பிராட்ஃபோர்ட், லீட்ஸ், லிவர்பூல், மான்செஸ்டர், பர்மிங்காம் (ஐக்கிய இராச்சியம்), இலண்டன், ஆம்ஸ்டர்டம், டென் ஹாக், ராட்டர்டேம், பிரசெல்சு, ஆண்ட்வெர்ப், ஐந்தோவன், ரூர், டுசல்டோர்ஃப், கோல்ன், பிராங்க்ஃபுர்ட், லக்சம்பர்க், இசுடுட்கார்ட், இசுட்ராசுபோர்க், சூரிக், துரின், மிலன், மற்றும் செனோவா நகரங்கள் உள்ளன. இது உலகின் மிக கூடுதலான மக்கள்தொகை, நிதி மற்றும் தொழிலகங்கள் செறிவாக உள்ள நிலப்பகுதியாக விளங்குகிறது. இத்தகைய கருத்தாக்கம் *ரோஜர் புருனே*யால் நிர்வகிக்கப்படும் **ரெக்லஸ்** என்ற பிரெஞ்சு நிலவியலாளர்கள் குழு 1989ஆம் ஆண்டு உருவாக்கியது. .
# முலை ஊடுகதிர்ப்படச் சோதனை

**முலை ஊடுகதிர்ப்படச் சோதனை ** (Mammography) முறைமையில் குறைந்தளவு எக்ஸ் கதிர்கள் (பொதுவாக 0.7 mSv) பயன்படுத்தி மனித முலையை ஆராய்வதாகும். இது புற்றுநோய் தன்மையை அறிவதற்கும் நோயுள்ளவர்களைப் பிரிப்பதற்கும் பயன்படுத்தப்படுகிறது. இதன் முதன்மை நோக்கமாக மார்பகப் புற்றுநோய் உள்ளதை நோய்த்தன்மையுள்ள கட்டிகள் மற்றும்/அல்லது நுண் கால்சிய சேர்க்கைகளாலோ துவக்கநிலையிலேயே அறிவதாகும். மார்பகப் புற்றுநோயால் இறப்பவர்களின் எண்ணிக்கையை குறைக்க இந்தச் சோதனை மிகவும் உதவியுள்ளதாகக் கருதப்படுகிறது.  
மார்பகப் புற்றுநோயை துவக்கத்திலேயே கண்டறியும் வண்ணம் பல நாடுகளில் முதிய மகளிருக்கு முலை ஊடுகதிர்ப் படச் சோதனை ஊக்குவிக்கப்படுகிறது.2009ஆம் ஆண்டு ஐக்கிய அமெரிக்காவின் தடுப்பு சேவைகள் செயற்திட்ட அணியினர் 40 முதல் 49 வரை உள்ள மகளிருக்கான சோதனை வழிகாட்டல்களில் பெரும் மாற்றத்தைக் கொணர்ந்தது. சுருக்கமாக, இதன்படி 50 அகவைக்கு மேற்பட்டோருக்கே இச்சோதனைகளை வழக்கமாகச் செய்ய அறிவுறித்தியது. இந்த அரசு அறிவுரையை பல புற்றுநோய் மற்றும் மகளிர் தன்னார்வல அமைப்புகள் எதிர்த்தன. இருப்பினும், அமெரிக்க அரசு இன்னமும் முலை ஊடுகதிர்ச் சோதனையை 50 முதல் 74 வரையுள்ள பெண்களுக்கு இரண்டாண்டுகளுக்கு ஒருமுறை, மருத்துவ முலைச் சோதனைகளுடனோ அல்லாமலோ, அறிவுறுத்தியுள்ளது. மருத்துவச் சோதனைகள் மார்பகப் புற்றுநோய் மரணம் இதன்மூலம் 20% வரை குறைந்துள்ளதாக மதிப்பிடுகிறார்கள். இரு மிக உயர்ந்த தர ஆய்வுகளின் அடிப்படையில் வெளியான கட்டுரையால் 2000 முதல் முலை கதிர்படங்கள் (Mammograms) சர்ச்சைகளுக்கள்ளாகி உள்ளன  
பிற எக்ஸ் கதிர்கள் போலவே முலை ஊடுகதிர் படங்களும் கதிரியக்க விளைவுகளைக் கொண்டு படம் பிடிக்கின்றன. இந்தப் படங்களை ஆராய்ந்து கயிரியக்க மருத்துவர்கள் வழமைக்கு மாறானவற்றை அறிகிறார்கள். எலும்புகளுக்குப் பயன்படுத்தப்படும் குறைந்த அலைநீள எக்ஸ் கதிர்கள் போலல்லாது இங்கு கூடுதல் அலைநீளமுள்ள எக்ஸ் கதிர்கள் (பொதுவாக Mo-K) பயன்படுத்தப்படுகின்றன.  
துவக்க கால மார்பகப் புற்றுநோயைக் கண்டறிய உடற்கூறு முலைச் சோதனையுடன் கூடிய முலைக் கதிர்படச் சோதனை முதன்மை விருப்பத்தேர்வாக உள்ளது. மீயொலி, டக்டோகிராபி, பொசிட்ரோன் வெளியாடு ஊடுகதிர்ப் படச்சோதனை (PEM), மற்றும் காந்த ஒத்ததிர்வு வரைவு ஆகியன கூடுதல் சோதனைகளாக உள்ளன. மீயொலி பொதுவாக முலைக் கதிர்படச் சோதனை மூலம் கண்டறியப்பட்ட கட்டிகளைக் குறித்த மேலாய்வுகளுக்குப் பயன்படுத்தப்படுகிறது. சில மருத்துவமனைகளில் முலை ஊடுகதிர்ப்படம் மூலம் கண்டறியப்படாத நிலையில் உள்ள முலைக்காம்பு குருதிக்கசிவுகளில் நோயறிய டக்டோகிராம் பயன்படுத்தப்படுகிறது. ஐயத்திற்குரிய கண்டுபிடிப்புகளை மேலாய்வு செய்யவும் அறுவை சிகிட்சைக்கு முன்னர் அறுவை செய்முறையை (முலையைத் தக்கவைக்கும் கட்டி நீக்கமா அல்லது முலையையே எடுத்து விடுவதா என) மாற்றக்கூடிய வகையில் ஏதேனும் கூடுதல் வளர்சதைகள் உள்ளனவா என அறியவும் MRI பயனாக உள்ளன.  
முலை தன்-சோதனை (BSE) குணமாக்கக்கூடிய நிலையில் உள்ள புற்றுநோய்களைக் கண்டறிய முன்பு ஊக்குவிக்கப்பட்டாலும் தற்காலத்தில் அதன் செயற்திறன் குறைவின் காரணமாக சுகாதார அதிகாரிகள் பொதுப்பயனிற்கு அறிவுறுத்துவதில்லை. தன-சோதனையை விட பெண்கள் உடல் குறித்த மற்றும் மார்பக நலன் குறித்த விழிப்புணர்வை வளர்ப்பதே அவர்களது நோக்கமாக உள்ளது.  
முலை ஊடுகதிர்ப்படச் சோதனை கண்டறியாத, ஆனால் நோயுள்ள, நிகழ்வுகள் 10 விழுக்காடாக உள்ளது. இது பொதுவாக ஒளிபுகா அளவு செறிவான திசுக்கள் புற்றுக்கட்டியை மறைத்து விடுவதால் ஏற்படுகிறது.
# கிளைசின்

**கிளைசின்** (*Glycine*) [குறுக்கம்: Gly (அ) G] என்னும் அமினோ அமிலம் ஒரு கரிமச்சேர்மம் ஆகும். இதனுடைய வாய்பாடு: NH<sub>2</sub>CH<sub>2</sub>COOH. "பக்கத் தொடரில்" இரண்டு ஹைட்ரசன் அணுக்களை மட்டும் கொண்டுள்ளதால் புரதங்களில் சாதரணமாகக் காணப்படும் 20 அமினோ அமிலங்களில் கிளைசின் மிகவும் சிறியதாகவும், நீர்நாட்டமுள்ள மற்றும் நீர்தவிர்க்கும் இரண்டு சூழல்களிலும் பொருந்தக்கூடியதாகவும் உள்ளது. இதன் குறிமுறையன்கள்: GGU, GGC, GGA மற்றும் GGG. கிளைசின் வண்ணமற்ற, இனிய சுவையுள்ள படிகத்தன்மை கொண்ட திடப் பொருளாகும். இதற்கு சமச்சீரின்மை (chiral) பண்பு கிடையாது.
# கிளைசின்

## தயாரிப்பு மற்றும் முக்கியப் பண்புகள்

ஹென்றி பிரகோன்னாட் என்னும் பிரெஞ்சு வேதியியலர் மற்றும் மருந்தாளுநர் 1820-ல் ஜெலாட்டினை கந்தக அமிலத்துடன் சேர்த்துக் கொதிக்கவைத்து கிளைசினைக் கண்டறிந்தார்.  
தொழிலகங்களில் குளோரோ அசெடிக் அமிலத்துடன் அமோனியாவை வினைப்படுத்தி கிளைசின் தயாரிக்கப்படுகின்றது.
:ClCH<sub>2</sub>COOH + 2 NH<sub>3</sub> → H<sub>2</sub>NCH<sub>2</sub>COOH + NH<sub>4</sub>Cl
இம்முறையில் சுமார் 15 மில்லியன் கிலோகிராம் கிளைசின் ஒரு வருடத்திற்கு உற்பத்திச் செய்யப்படுகிறது.  
இதனுடையக் காடித்தன்மை எண்கள்: 2.35 மற்றும் 9.78. எனவே, அமிலக்காரக் குறியீடு (pH) 9.78 -ட்டிற்கு மேல் பெரும்பாலான கிளைசின் அமைன் எதிரயனிகளாக உள்ளது, H<sub>2</sub>NCH<sub>2</sub>CO<sub>2</sub><sup>-</sup>. அமிலக்காரக் குறியீடு (pH) 2.35 -க்கு கீழே கிளைசின் கரைசல்கள் பெரும்பாலும் கார்பாக்சிலிக் அமில நேரயனிகளாகவே உள்ளது, H<sub>3</sub>N<sup>+</sup>CH<sub>2</sub>CO<sub>2</sub>H. இதனுடையச் சமமின்புள்ளி (pI): 6.06.  
வடிவம்]]
கிளைசின், கரைசல்களில் இருமுனை அயனி வடிவத்தில் உள்ளது. இவ்வடிவத்தில், பல அணுக்களிலும் உள்ள பகுதி மின்னூட்டங்களை காஸ்டெய்கர் மின்னூட்ட முறையில் கணக்கிடும்போது வரும் மதிப்புகள்: N (+0.2358), H (N- உடன் இணைந்தது) (+0.1964), ஆல்ஃபா-C (+0.001853), H (ஆல்ஃபா-C-யுடன் இணைந்தது) (+0.08799), கார்போனைல் C (+0.085) மற்றும் கார்போனைல் O (-0.5445).
# கிளைசின்

## உயிரித்தொகுப்பு

கிளைசின், நம் உணவில் தேவையில்லாதது. 3-பாஸ்போ கிளிசரேட்டிலிருந்து பெறப்பட்ட செரின் அமினோ அமிலத்திலிருந்து நம் உடல் உயிர்வேதியியல் முறையில் கிளைசினைத் தொகுத்துக் கொள்கிறது. பெரும்பாலான உயிரினங்களில் செரின் ஹைட்ராக்சி இடமாற்றி நொதி பிரிடாக்சால் பாஸ்பேட் என்னும் துணைக்காரணியின் உதவியுடன் வினையூக்கியாகச் செயல்பட்டு இவ்வுருமாற்றத்தை நிகழ்த்துகிறது:
: செரின் + டெட்டிரா ஹைட்ரோஃபோலேட் → கிளைசின் + *N<sup>5</sup>*,*N<sup>10</sup>*-மெத்திலீன் டெட்டிரா ஹைட்ரோஃபோலேட் + H<sub>2</sub>O  
முதுகெலும்புயிரிகளின் கல்லீரலில் *கிளைசின் தொகுப்பி* (மறு பெயர்: *கிளைசின் பிளவு நொதி*) என்னும் நொதியால் கிளைசின் தொகுக்கப்படுகின்றது. இத்தொகுப்பு மாற்றம் எளிதில் மீளுறும் தன்மையுள்ளது
# நீர் மாசுபாடு

கள் மற்றும் தொழிற்சாலைக் கழிவுகள் புதிய ஆற்றினூடாக மெக்சிக்கோவில் இருந்து ஐக்கிய அமெரிக்காவுக்குள் வருகின்றன.]]  
**நீர் மாசடைதல்** அல்லது **நீர் மாசுபாடு** என்பது, ஏரிகள், ஆறுகள், கடல்கள், நிலத்தடி நீர் என்பன போன்ற நீர் நிலைகள் மனித நடவடிக்கைகளால் தூய்மை இழப்பதைக் குறிக்கும். நீரின் இயற்பியல், வேதியியல், உயிரியல் பண்புகளில் மாறுதல்கள் நிகழ்வதனால் நீர் மாசுபாடு ஏற்படுகின்றது. இது அந்த நீர் நிலைகளில் வாழும் விலங்குகளுக்கும், தாவரங்களுக்கும் பாதிப்பை ஏற்படுத்துகின்றது.  
இயற்கை நிகழ்வுகளான எரிமலை வெடிப்பு, அல்காப் பெருக்கம், புயல், நிலநடுக்கம் போன்றவையும் நீரின் தரத்திலும், அதன் சூழலியல் நிலைமையிலும் பெரும் மாற்றங்களை உண்டு பண்ணுகின்றன. எனினும், மனிதச் செயற்பாடுகளினால் அந்நீர் தூய்மை கெட்டு, மனிதப் பயன்பாட்டுக்கு உதவாமலும், உயிரினங்களின் வாழ்வுக்கு உதவாமலும் போகும் நிலையே நீர் மாசடைதல் எனப்படுகிறது. நீர் மாசடைதலுக்குப் பல காரணங்கள் இருப்பதுடன் அது பல இயல்புகளை உடையதாகவும் இருக்கிறது. நீர் மாசடைதலுக்கான முக்கிய காரணங்களை, மாசின் மூலத்தைப் பொறுத்து இரண்டு பிரிவுகளாகப் பிரிக்கலாம். முதலாவது, *ஓரிடமூல மாசடைதல்* (Point-source pollution) எனப்படும். மற்றது, *பரந்தமூல மாசடைதல்*' (Non-point source pollution) எனலாம். முதல்வகை, ஒற்றை இட மூலத்திலிருந்து மாசு நீரில் கலப்பதனால் உருவாகும் மாசடைதல்களை உள்ளடக்குகிறது. இரண்டாவது வகை மாசடைதல் ஒற்றை இடத்திலிருந்து உருவாவதில்லை. இது, ஒரு பரந்த இடப்பரப்பில் இருந்து சிறிது சிறிதாகச் சேகரிக்கப்படும் மாசுகளால் உருவாகின்றது. அதனால் மனிதர்களுக்கும் விலங்குகளுக்கும் அதிக அளவில் பாதிப்புகள் ஏற்படுகின்றன.
# நீர் மாசுபாடு

## மனிதனுக்கு ஏற்படும் பாதிப்பு

தமிழ்நாடு அரசு நீர்வள ஆதார அமைப்பு மாசு கலந்த நீரால் மனித உடலில் ஏற்படும் பாதிப்பினைக் காட்டும் வரைபடம் ஒன்றை வெளியிட்டுள்ளது. இந்த வரைபடத்தில் மனித உடலில் ஒவ்வொரு பகுதியிலும் என்ன என்ன பாதிப்புகளை ஏற்படுத்தும் என்பது தரப்பட்டுள்ளது.இங்கு இந்த வரைபடத்தைப் பார்வையிடலாம்.
# நீர் மாசுபாடு

## நீர் மாசுபடும் விதங்கள்

### நுண்ணுயிர் மாசுக்கள்

மனிதனின் இன்றியமையாத கழிவுகள் அதிக அளவில் வெளியேற்றப் படுவதானால் நீர் மாசுபடுத்தப்படுகின்றது.  
**விளைவு**
- மனிதர்களுக்கு தொற்று நோய்கள் ஏற்படுகின்றன.(எ.கா: பாக்டீரியா, வைரஸ் மற்றும் புழுக்களால் வரும் நோய்கள்)
- நீர் வாழ் உயிரினங்கள் இறப்புக்குள்ளாகின்றன.
# நீர் மாசுபாடு

## நீர் மாசுபடும் விதங்கள்

### ஆக்சிசன் அளவு குறை மாசுக்கள்

வெப்ப விளைவின் காரணமாக நீரில் உள்ள ஆக்சிஜன் அளவு குறைவதினால் நீர் மாசுபடுகின்றது. பொதுவாக, நீரில் ஆக்சிசனின் அளவு 8 முதல் 15 மில்லி கிராம் /லிட்டர் -ஆக இருக்க வேண்டும்.  
**விளைவு**
- நீரில் உள்ள நுண்ணுயிரிகளான நன்னீர் பாக்டீரியாக்கள் ஆக்சிசன் குறைவால் இறக்க நேரிடும்.
- இதனால் நீர்வாழ் உயிரினங்களான மீன்கள் அழிகின்றன. (எ.கா: சாக்கடைக் கழிவுநீர், விலங்குகளின் எச்சம் & கழிவுநீர், காகிதத் தொழிற்சாலைக் கழிவுநீர் உள்ளிட்டவை நன்னீரில் கலப்பது)
# நீர் மாசுபாடு

## நீர் மாசுபடும் விதங்கள்

### கனிம வேதிய மாசுக்கள்

தொழிற்சாலைகளில் இருந்து வரும் கழிவுகள் கலப்பதனால் நீர் மாசடைகிறது.  
**விளைவு**
- குடிநீராகவும் விவசாயத்திற்கும் பயன்படுத்த முடியாது,
- தோல் புற்றுநோய்கள் ஏற்படும், நரம்பு மண்டலம், கல்லீரல், சிறுநீரகம் பாதிக்கப்படுகின்றன;
- இரும்பு துருப்பிடிக்கிறது.
- விவசாயத்தில் மகசூல் குறைகின்றது.
# நீர் மாசுபாடு

## நீர் மாசுபடும் விதங்கள்

### கரிம வேதிய மாசுக்கள்

தொழிற்சாலைகளில் இருந்து வரும் கழிவுகள், வீட்டுக் கழிவுநீர், சிறுநீர் தேக்கம் போன்றவை கலப்பதனால் நீர் மாசடைகிறது.  
**விளைவு**
- நரம்புமண்டலம் பாதிக்கப்படுகின்றது, புற்றுநோய் உண்டாகின்றது,
- மீன்கள் மற்றும் உயிரினங்கள் பாதிக்கப்படுகின்றன.
எ.கா: எண்ணெய், பெட்ரோல், நெகிழி, சலவைத்தூள், பூச்சிக்கொல்லி மருந்துகள்
# நீர் மாசுபாடு

## நீர் மாசுபடும் விதங்கள்

### உள்ளீட்டால் ஏற்படும் மாசுக்கள்

நிலச்சரிவு மற்றும் மணல் அரிப்பு ஏற்படுவதால் நீரின் தன்மையில் மாற்றம் ஏற்படுகின்றது.  
**விளைவு**
- உணவுச் சங்கிலியில் மாற்றம் ஏற்படுகிறது
- ஏரி, நீர்த்தேக்கத் தொட்டிகளில் வண்டல்கள் மற்றும் மணல் துகள்கள் படிவதனால் நீரின் கொள்ளளவு குறைகின்றது.
- சமுத்திரம் அமிலமாதல்,
- சமுத்திரம் வெட்ப அளவு மாறுபடுதல்
# நீர் மாசுபாடு

## நீர் மாசடைவதைத் தடுக்கும் முறைகள்

1. ஊட்டப் பொருள் & உயிர்கொல்லி குறைத்தல்
1. சாக்கடை நீரின் அளவை குறைத்தல்
1. காடுகளை அழிப்பதனை முற்றிலும் நிறுத்துதல்
1. எண்ணெய் மற்றும் பெட்ரோல் போன்ற திரவங்கள் நீரில் கலப்பதனை தடுக்க வேண்டும்
1. பாதரசம் வெளியேற்றப்படுவதை குறைத்தல்
1. சுரங்கத் தொழில் ஒத்திகை நிறுத்துதல்
1. இரசாயனம் & வேதிப் பொருள் சுற்றுப்புறத் தூய்மைக் கேட்டை சுத்தப் படுத்துதல்
1. கோள வெதும்பல்/புவி வெப்பமயமாதலுக்கு எதிராகப் போராடுதல்
# விக்கிப்பீடியா:முதற்பக்கக் கட்டுரைகள்/சூன் 19, 2011

**யால தேசிய வனம்** இலங்கையிலுள்ள தேசிய வனங்களுள் ஆகக் கூடிய எண்ணிக்கையான சுற்றுலாப் பயணிகள் செல்வதும் பரப்பளவில் இரண்டாவது பெரியதும் ஆகும். ஐந்து பிரிவுகளைக் கொண்ட இவ்வனத்தில் இரண்டு பிரிவுகளே பொதுமக்கள் பார்வைக்காகத் திறந்து விடப்பட்டுள்ளன. இக்காட்டினை அண்டியதாக வேறு சில காடுகளும் காணப்படுகின்றன. யால தேசிய வனம் இலங்கையின் தென்கிழக்குப் பகுதியில் உள்ளது. தலைநகர் கொழும்பிலிருந்து 190 மைல் தொலைவில் காணப்படும் இக்காடு மொத்தமாக 979 சதுர கிலோமீற்றர் பரப்பளவைக் கொண்டது. இக்காடு அதில் வசிக்கும் ஏராளமான வனவிலங்குகள் தொடர்பில் மிகப் பிரபலமானதாகும். இத்தேசிய வனம் இலங்கை யானைகளினதும் நீரியற் பறவைகளினதும் பாதுகாப்பில் மிக முக்கிய பங்கு வகிக்கிறது. யால தேசிய வனத்தினுள் வாழும் 215 பறவையினங்களுள் ஆறு இனங்கள் இலங்கைக்குத் தனிச் சிறப்பானவையாகும். உலகில் சிறுத்தைகள் செறிவு மிகக் கூடிய இடங்களுள் இதுவும் ஒன்றாகும். 2004 கடற்கோளினால் இவ்வனத்துக்குப் பெருஞ் சேதங்கள் விளைந்ததுடன் இதனை அண்டிய பகுதிகளில் வாழ்ந்த இருநூற்றைம்பதுக்கும் மேற்பட்டோர் உயிரிழந்தனர். 2009-இல் இக்காட்டினுட் பகுதிப் பாதுகாப்பு சிறப்பாக்கப்பட்டது முதல் இங்கு வரும் சுற்றுலாப் பயணிகளின் எண்ணிக்கை பெருமளவு கூடியுள்ளது. *மேலும்..*
---  
**1967ஆம் ஆண்டின் சென்னை மாநில சட்டமன்றத் தேர்தல்** சென்னை மாநிலத்தின் நான்காவது சட்டமன்றத் தேர்தலாகும். இத்தேர்தலில் ஆட்சியிலிருந்த காங்கிரசு கட்சி தோல்வியடைந்து திராவிட முன்னேற்றக் கழகம் தலைமையிலான எதிர்க்கட்சிக் கூட்டணி பெரும்பான்மை வெற்றி பெற்றது. இந்தியக் குடியரசில் காங்கிரசல்லாத ஒரு கட்சி தனியாக ஆட்சியமைத்தது இதுவே முதன்முறை. 40 ஆண்டுகளாகத் தமிழகத்தை ஆண்டு வந்த காங்கிரசு தோற்றது. அன்றுமுதல் இன்றுவரை திராவிடக் கட்சிகளே தமிழகத்தை ஆண்டு வருகின்றன. அப்போதைய முதல்வர் பக்தவத்சலம், கட்சித் தலைவர் காமராசர் ஆகியோரும் இத்தேர்தலில் தோல்வியைத் தழுவினர். திமுக தலைமையிலான எதிர்க்கட்சிக் கூட்டணி 14 மாவட்டங்களில் 10இல் தனிப்பெரும்பான்மை பெற்றது. தென்சென்னை தொகுதியில் வெற்றிபெற்று நாடாளுமன்ற உறுப்பினராக இருந்த அண்ணாத்துரை பதவி விலகி முதல்வராகத் தேர்ந்தெடுக்கப்பட்டார். அதன்பின் தமிழகச் சட்டமேலவைக்குத் தேர்ந்தெடுக்கப்பட்டு சட்டமன்ற உறுப்பினர் ஆனார். 1964ஆம் ஆண்டு ஏற்பட்ட கடும்பஞ்சம், திமுக உள்ளிட்ட கட்சிகளின் இந்தித் திணிப்பு எதிர்ப்புப் போராட்டம், திமுக வேட்பாளர் எம்ஜியார் கொலைமுயற்சி முதலியவை எதிர்க்கட்சிக்கூட்டணியின் வெற்றியை உறுதிசெய்தன. *மேலும்..*
# லியூசின்

**லியூசின்** (*Leucine*) [குறுக்கம்: Leu (அ) L] என்னும் அமினோ அமிலம் ஒரு கிளைத்தொடரி ஆல்ஃபா- அமினோ அமிலமாகும். இதனுடைய வாய்பாடு: HO<sub>2</sub>CCH(NH<sub>2</sub>)CH<sub>2</sub>CH(CH<sub>3</sub>)<sub>2</sub>. இது ஒரு **அத்தியாவசிய அமினோ அமிலமாகும்**. இது விலங்குகளினால்/மனிதர்களால் தயாரிக்கப்படுவதில்லை. எனவே, நாம் உண்ணும் புரதங்களிலிருந்துப் பெறப்படுகிறது. இதன் குறிமுறையன்கள்: UUA, UUG, CUU, CUC, CUA மற்றும் CUG. ஹைட்ரோகார்பனை பக்கத் தொடராக கொண்டுள்ளதால், லியூசின் அமினோ அமிலமானது நீர்தவிர்க்கும் அமினோ அமிலமாகக் கருதப்படுகிறது.
# லியூசின்

## உயிரியல் பண்புகள்

லியூசின் கல்லீரல், கொழுப்புத் திசு மற்றும் தசைநார்த் திசுக்களில் உபயோகப்படுத்தப்படுகிறது. கொழுப்பு மற்றும் தசைநார்த் திசுக்களில் லியூசின் ஸ்ட்டீரால்களை உருவாக்கப் பயன்படுகிறது. மேலும், இவ்விரண்டு திசுக்களிலும் கல்லீரலைக் காட்டிலும் ஏழு மடங்கு அதிகமாக லியூசின் உபயோகப்படுத்தப்படுகின்றது.  
தசைத்திசுக்களில் புரத உற்பத்தியைத் தூண்டும் ஒரே ஒரு அமினோ அமிலம் லியூசின் மட்டுமே. உப உணவுப் பொருளாக லியூசின் தசைப் புரத உற்பத்தியைத் தூண்டி முதுமையடைந்த எலிகளில் தசைநார்த் திசு சிதைவினைக் குறைப்பதாகக் கண்டறியப்பட்டுள்ளது.
# லியூசின்

## உணவு அம்சங்கள்

L-லியூசின் (E641) உணவுச் சேர்ப்பில் மணங்கூட்டியாக வகைப்படுத்தப்படுகிறது.
**லியூசினின் உணவு மூலங்கள்**  
| உணவு | கி/100கி |  |
| --- | --- | --- |
| சோயா அடர்புரதம் | 4.917 |  |
| வேர்க்கடலை | 1.672 |  |
| முளைவிட்ட கோதுமை | 1.571 |  |
| பாதாம் பருப்பு | 1.488 |  |
| புல்லரிசி (காடைக்கண்ணி) | 1.284 |  |
| சமைத்த அவரை | 0.765 |  |
| சமைத்த பருப்பு வகைகள் | 0.654 |  |
| சமைத்த கொண்டைக் கடலை | 0.631 |  |
| மக்காச்சோளம் | 0.348 |  |
| சாதம் | 0.191 | } |
# ஐசோலியூசின்

**ஐசோலியூசின்** (*Isoleucine*) [குறுக்கம்: Ile (அ) I] என்னும் அமினோ அமிலம் ஒரு ஆல்ஃபா- அமினோ அமிலமாகும். இதனுடைய வாய்பாடு: HO<sub>2</sub>CCH(NH<sub>2</sub>)CH(CH<sub>3</sub>)CH<sub>2</sub>CH<sub>3</sub>. இது ஒரு **அத்தியாவசிய அமினோ அமிலமாகும்**. இது விலங்குகளினால்/மனிதர்களால் தயாரிக்கப்படுவதில்லை. எனவே, நாம் உண்ணும் புரதங்களிலிருந்துப் பெறப்படுகிறது. இதன் குறிமுறையன்கள்: AUU, AUC மற்றும் AUA. ஹைட்ரோகார்பனை பக்கத் தொடராக கொண்டுள்ளதால், ஐசோலியூசின் அமினோ அமிலமானது நீர்தவிர்க்கும் அமினோ அமிலமாகக் கருதப்படுகிறது. ஐசோலியூசினுக்கு நான்கு முப்பரிமாண மாற்றியங்கள் சாத்தியமானது. எனினும் இயற்கையில், ஐசோலியூசினானது ஒரு ஆடி மாற்றியன் உருவத்திலேயே உள்ளது [(2S,3S)-2-அமினோ-3- மீதைல் பென்டநோயிக் அமிலம்].
# அல்மராய்

**அல்மராய்** என்பது மத்தியகிழக்குப் பகுதியின் பெரிய பால் பொருட்கள் உருவாக்கும் நிறுவனங்களுள் ஒன்று. இது 1976-ஆம் ஆண்டு சவூதி அரேபியாவில் தொடங்கப்பட்டது. இதன் தலைமையகம் ரியாத் நகரில் உள்ளது.  
இந்நிறுவனம் பால், பாலாடைக்கட்டி, வெண்ணெய் போன்ற பால் பொருட்களையும் வெதுப்பகப் பொருட்களையும், அண்மையில் கோழியிறைச்சி போன்றவற்றையும் விற்பனை செய்கிறது.
# அல்கான்

**அல்கான்** (*Alcon*) என்பது அமெரிக்காவின் டெக்சாசு மாநிலத்திலுள்ள வொர்த் கோட்டை நகரத்தில் அமைந்துள்ள கண்நலப் பொருட்கள் தயாரிக்கும் ஓர் உலகாய நிறுவனமாகும். இதன் தலைமையகம் சுவிட்சர்லாந்து நாட்டின் பிரிபோர்க்கு நகரத்திலும், அமெரிக்காவின் டெக்சாசு மாநிலத்திலுள்ள வொர்த் கோட்டையிலும் இருக்கிறது. 2019 ஆம் ஆண்டு ஏப்ரல் மாதம் வரை அல்கான் நோவார்ட்டீசு என்ற பன்னாட்டு மருந்து தயாரிப்பு நிறுவனத்தின் ஒரு கிளை நிறுவனமாகவே இருந்தது.
# பாம்பாறு (கேரளா)

**பாம்பாறு** கேரளத்தின் இடுக்கி மாவட்டத்தில் உள்ள ஆனைமுடியில் உருவாகும் ஆறு. இது இரவிக்குளம் தேசியப்பூங்காவினூடாகப் பாய்ந்து சின்னாறு கானுயிர் காப்பகப் பகுதிக்குள் ஓடுகிறது. கூட்டாறு என்ற இடத்தில் சின்னாற்றுடன் கலக்கிறது. பாம்பாறு, கபினி, பவானி ஆகியனவே கேரளத்தில் பாயும் 44 ஆறுகளுள் கிழக்கு நோக்கிப் பாயும் ஆறுகளாகும். சின்னாறு தமிழக எல்லைக்குள் அமராவதி என்றழைக்கப்படுகிறது. இது கரூர் அருகே காவிரி ஆற்றுடன் கலக்கின்றது. தூவானம் அருவி இவ்வாற்றின் குறிப்பிடத்தக்க அருவியாகும்.
# சின்னாறு (ஆனைமலை)

**சின்னாறு** ஆனைமலையில் உற்பத்தியாகி வரும் ஒரு ஆறு. இது கேரள மாநிலத்தின் இடிக்கி மாவட்டத்தில் உள்ளது. 18 கி.மீ நீளமான சின்னாறு தமிழக-கேரளத்தின் ஒரு பகுதியில் எல்லையாக உள்ளது.  
சோலைக்காடுகளின் வழியே பாய்ந்து செல்லும் இந்த ஆறு கூட்டாறு என்ற இடத்தில் பாம்பாற்றுடன் இணைகிறது. தமிழக எல்லையை அடைந்ததும் இது அமராவதி ஆறு என்றழைக்கப்படுகிறது.
# புறவணியிழையம்

**புறவணியிழையம்** (Epithelium) அல்லது **மேலணியிழையம்** என்பது விலங்கினங்களில் காணப்படும் நான்கு வகை அடிப்படை இழைய வகைகளில் இணைப்பிழையம், தசை இழையம், நரம்பிழையம் ஆகியவற்றுடன் நான்காவதாகும். புறவணியிழையங்கள் உடலின் குழிகள் அல்லது பொந்துகளைச் சுற்றியும், புறச் சூழலுடன் தொடர்புடையதாகவும், அனைத்து உள், வெளி உறுப்புக்களையும் மூடியும் இருக்கும். மேலும் பல சுரப்பிகள் இவற்றால் ஆனவையே. புறவணியிழையங்களின் செயற்பாடுகள் சுரத்தல், தேர்ந்தெடுத்த உறிஞ்சல், பாதுகாப்பு, உயிரணுக்களிடையேயான போக்குவரத்து மற்றும் தொடு உணர்ச்சி என்பன ஆகும். கிரேக்கத்தில் "எபி" என்பது , "புற, மேல்," எனவும் "தீலி" என்பது "இழையம்" எனவும் பொருள்படுமாதலால் இதனை மருத்துத் துறையில் *எப்பித்தீலியம்* எனக் குறிப்பிடுகின்றனர்.  
தோலிழையம் (Epidermis) என்பது உடலின் வெளிப்புறம் உள்ள தோலாக அமைகின்ற சிறப்பு புறவணியிழையங்களாகும்.  
புறவணியிழையங்கள், இணைப்பிழையங்களின் மீது ஒன்றன்மேல் ஒன்றாக அமையும்போது இரண்டுக்குமிடையே அடிமென்சவ்வு என அழைக்கப்படும் ஒரு படை இருந்து இரு வகை இழையங்களையும் பிரிக்கின்றது. இந்த சவ்வுகளில் மிக நெருக்கமாக கூட்டமான உயிரணுக்கள் இறுக்கச் சந்திப்புகளுடன் டெஸ்மோசோம்களால் பிணையப்பட்டுள்ளன. புறவணியிழையங்கள் குருதிக் கலன்கள் அற்றவை. எனவே அவற்றிற்கான சத்துக்களை கீழேயுள்ள இணைப்பிழையங்கள் மூலமாக பரவல் முறையில் பெறுகின்றன. இந்த இழையங்கள் சில இடங்களில் கூட்டமாக அமைக்கப்பட்டு புறச்சுரப்பிகளாகவும் (Exocrine glands), நாளமில்லாச் சுரப்பிகளாகவும் (Endocrine glands) செயல்படும். இவ்வகைச் சுரப்பிகள் குருதிக் கலன்களைக் கொண்டிருக்கும்.
# புறவணியிழையம்

## சிறப்பியல்புகள்

- நார் போன்ற அடித்தள மென்சவ்வுக்கு மேல் தாங்கப்பட்டிருக்கும்.
- கலங்கள் நெருக்கமாக அமைந்திருக்கும்.
- குறைந்தளவில் கலத்திடைத் தாயம் காணப்படும்.
- குருதிக்கலன்கள் மேலணியிழையத்தை ஊடுருவிக் காணப்படாது.
- இவற்றின் உற்பத்தி மூவகை முதலுருப்படைகளிலிருந்தும் வரலாம்.
- நரம்பு முடிவிடங்கள் காணப்படும்.
- வியத்தமடையாதவை
- இழையுருப்பிரிவு மூலம் புதிய கலங்களைத் தோற்றுவிக்கக்கூடியவை.
- இவற்றின் சுயாதீன மேற்பரப்பு தொழிலுக்கேற்றபடி சிறத்தலடைந்துள்ளது.
# புறவணியிழையம்

## வகைகள்

<>  
</>
# புறவணியிழையம்

## கட்டமைப்பு

### அடித்தள மென்சவ்வு

மேலணியிழையம் அடித்தள மென்சவ்வுக்கு மேல் அடுக்கப்பட்டதாக இருக்கும். மேலணியிழையத்தின் அனைத்து கலங்களும் அடித்தள மென்சவ்வுடன் தொடர்புபட்டிருப்பின் அது எளிய மேலணியிழையமாகும். மேலணியிழையத்தின் அடியிலுள்ள மேலணிக் கலங்கள் மாத்திரம் அடித்தள மென்சவ்வுடன் தொடர்புபட்டிருப்பின் அவ்விழையம் சிக்கலான மேலணியிழையமாகும். அடித்தள மென்சவ்வு தொடுப்பிழையத்தாலான ஒரு மென்சவ்வு ஆகும். மேலணியிழையத்துக்குள் குருதிக் கலன்கள் ஊடுருவாததால் இந்த அடித்தள மென்சவ்வூடாகவே மேலணியிழையத்துக்குப் பதார்த்தப் பரிமாற்றல் நடைபெறுகின்றது.
# புறவணியிழையம்

## கட்டமைப்பு

### கலக்கட்டமைப்பு

மேலணியிழையக் கலங்கள் இழையுருப்பிரிவடையும் ஆற்றலைத் தக்க வைத்துள்ள கலங்களாகும். தூண்டப்படும் போது பிரிவடையலாம். உதாரணமாக தோலில் உள்ள மேலணியிழையத்தின் அடியிலுள்ள கலங்கள் தொடர்ந்து இரட்டிப்படையும் கலங்களாகும். சுயாதீன மேற்பரப்பில் உராய்வினால் கலங்கள் (மேற்பரப்பில் கலங்கள் இறந்துவிட்டதால், வலி தெரியாது) இழக்கப்பட கீழிருந்து மேலாக கலங்கள் ஈடு செய்யப்படுகின்றன. சில கலங்கள் முதிர்ந்த நிலையில் இறந்து விடுவதுடன், அவற்றின் குழியவுரு கெராட்டின் புரதத்தால் பிரதியீடு செய்யப்படுகின்றது. கெராட்டினேற்றப்பட்ட இறந்த கலங்கள் தோலின் மேற்பரப்பை ஆக்குகின்றன. வாய்க்குழியின் அகவணியில் கெராட்டின் ஏற்றப்படாத கலங்கள் உள்ளன. பொதுவாக மேலணியிழையக் கலங்களிடையில் பல கலச்சந்திகள் உள்ளன. இக்கலச்சந்திகள் மேலணியிழையத்தை ஒரு தனிப்படையாகத் தொழிற்பட உதவுகின்றன.
# புறவணியிழையம்

## கட்டமைப்பு

### உற்பத்தி

மேலணியிழையம் அக, புற, மற்றும் இடை ஆகிய அனைத்து முதலுருப்படைகளிலிருந்தும் உருவாக்கப்படலாம்.
- அகமுதலுருப்படை- குடல் மற்றும் இரைப்பை ஆகியவற்றின் அகவணி
- இடைமுதலுருப்படை- உடற்குழிகளின் மேலணி
- புறமுதலுருப்படை- மேற்றோல்
# செ. சீனி நைனா முகம்மது

**செ. சீனி நைனா முகம்மது** (11 செப்டம்பர் 1947 – 7 ஆகத்து 2014) மலேசியாவில் மூத்த எழுத்தாளர்களுள் ஒருவர். இவர் கரும்பன், அபூபரீதா, இபுனுசைய்யிது, இல்லார்க்கினியன், நல்லார்க்கினியன் ஆகிய புனைப் பெயர்களாலும் அறியப்பட்டவர். கவிதை இலக்கணத்தை முறையாகக் கற்று அதனைப் பிறருக்கும் பயிற்றுவிக்கும் ஆசிரியராகவும் விளங்கினார். சிறந்த இலக்கியச் சொற்பொழிவாளர். வானொலியிலும் தொலைக்காட்சியிலும் இஸ்லாமியச் சமய உரைகளும் நிகழ்த்தினார்.
# செ. சீனி நைனா முகம்மது

## எழுத்துத் துறை

1961 தொடங்கி இவர் மலேசியா தமிழ் இலக்கியத்துறையில் ஈடுபட்டார். இவரின் கவிதைகள், கட்டுரைகள், சிறுகதைகள், வானொலி நாடகங்கள் ஆகியவை மலேசிய, தமிழக பத்திரிகைகளிலும், இதழ்களிலும் வெளியாகியுள்ளன. வானொலி, மேடைக் கவியரங்கங்களில் பாடியும் வந்தார்.
# செ. சீனி நைனா முகம்மது

## பத்திரிகைத்துறை

இவர் ஓர் இதழாசிரியருமாவார்.
- பெர்மிம் பேரவையின் "நம் குரல்" இஸ்லாமிய மாத இதழின் ஆசிரியர் (1980-86)
- பினாங்கிலிருந்து வந்த "மலேசிய நண்பன்" நாளிதழின் செய்தி ஆசிரியர் (1988)
- "உங்கள் குரல்" திங்களிதழின் ஆசிரியர்இ வெளியீட்டாளர் (1998-).
# செ. சீனி நைனா முகம்மது

## பரிசுகள்

- "தமிழ் நேசன்" ஞாயிறு கவியரங்கத்தில் இரு முறை பரிசு பெற்றுள்ளார் (1966);
- கீழ்ப் பேரா இலக்கிய வட்டத்தின் மாதந்தர சிறந்த கவிதைக்கான பரிசு (1974);
- தமிழ் நாடு மதுரையில் வெளிவந்த "குரானின் குரல்" வெள்ளிவிழாக் கவிதைப் போட்டியில் முதல் பரிசு (1979).
- மலேசியத் தமிழ் எழுத்துலகம் தளத்தில் செ. சீனி நைனா முகம்மது பக்கம்
# கேத்தரின் பிரண்ட்

**கேத்தரின் பிரண்ட்** (*Katherine Brunt*, பிறப்பு: சூலை 2, 1985), இங்கிலாந்து பெண்கள் தேர்வுத் துடுப்பாட்ட அணி அங்கத்தினர். இவர் ஆறு தேர்வுத் துடுப்பாட்டப் போட்டிகளிலும், 46 ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். 2004 - 2005 ஆண்டுகளில், இங்கிலாந்து பெண்கள் தேசிய அணி உறுப்பினராக தேர்வுத் துடுப்பாட்டப் போட்டிகளிலும், ஒருநாள் பன்னாட்டுத் துடுப்பாட்டப் போட்டிகளிலும் பங்குகொண்டார்.
# ஜோ சேம்பர்லென்

**ஜோ சேம்பர்லென்** (*Jo Chamberlain *, பிறப்பு: ஏப்ரல் 25 1969), இங்கிலாந்து பெண்கள் தேர்வுத் துடுப்பாட்ட அணி அங்கத்தினர். இவர் ஒன்பது தேர்வுத் துடுப்பாட்டப் போட்டிகளிலும், 39 ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். 1987 - 1995 ஆண்டுகளில், இங்கிலாந்து பெண்கள் தேசிய அணி உறுப்பினராக தேர்வுத் துடுப்பாட்டப் போட்டிகளிலும், ஒருநாள் பன்னாட்டுத் துடுப்பாட்டப் போட்டிகளிலும் பங்குகொண்டார்.
# ஜீன் கிளார்க்

**ஜீன் கிளார்க்** (*Jean Clark*, பிறப்பு: செப்டம்பர் 26 1936, இறப்பு: நவம்பர் 25 1970), இங்கிலாந்து பெண்கள் தேர்வுத் துடுப்பாட்ட அணி அங்கத்தினர். இவர் ஒரு தேர்வுத் துடுப்பாட்டப் போட்டியில் கலந்து கொண்டுள்ளார். 1968/69 பருவ ஆண்டுகளில், இங்கிலாந்து பெண்கள் தேசிய அணி உறுப்பினராக தேர்வுத் துடுப்பாட்டப் போட்டியில் பங்குகொண்டார்.
# மால்லி சைல்ட்

**மால்லி சைல்ட்** (*Mollie Child*), இங்கிலாந்து பெண்கள் தேர்வுத் துடுப்பாட்ட அணி அங்கத்தினர். இவர் ஆறு தேர்வுத் துடுப்பாட்டப் போட்டிகளில் கலந்து கொண்டுள்ளார். 1934 - 1937 ஆண்டுகளில், இங்கிலாந்து பெண்கள் தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# சான்ட்ரா பிரவுண்

**சான்ட்றா பிரவுண்** (*Sandra Brown *, பிறப்பு: 1940), இங்கிலாந்து பெண்கள் தேர்வுத் துடுப்பாட்ட அணி அங்கத்தினர். இவர் மூன்று தேர்வுத் துடுப்பாட்டப் போட்டிகளில் கலந்து கொண்டுள்ளார். 1963 ல், இங்கிலாந்து பெண்கள் தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# கேத்தரின் பிரவுண்

**கதரின் பிரவுண்** (*Katherine Brown*, பிறப்பு: சனவரி 24 1953), இங்கிலாந்து பெண்கள் தேர்வுத் துடுப்பாட்ட அணி அங்கத்தினர். இவர் ஒரு தேர்வுத் துடுப்பாட்டப் போட்டிகளிலும், ஐந்து ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். 1979 ல், இங்கிலாந்து பெண்கள் தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# ஜேன் பிரிட்டின்

**ஜேன் பிரிட்டின்** (*Jan Brittin*, பிறப்பு: சூலை 4 1959), இங்கிலாந்து பெண்கள் தேர்வுத் துடுப்பாட்ட அணி அங்கத்தினர். இவர் 27 தேர்வுத் துடுப்பாட்டப் போட்டிகளிலும், 63 ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். 1979 - 1998 ஆண்டுகளில், இங்கிலாந்து பெண்கள் தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# அர்ரன் பிரிண்டில்

**அர்ரன் பிரிண்டில்** (*Arran Brindle*, பிறப்பு: நவம்பர் 23 1981), இங்கிலாந்து பெண்கள் தேர்வுத் துடுப்பாட்ட அணியின் உறுப்பினர் ஆவார். இவர் ஒன்பது தேர்வுத் துடுப்பாட்டப் போட்டிகளிலும், 58 ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். 2001 - 2005 ஆண்டுகளில், இங்கிலாந்து பெண்கள் தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# ஜூன் பிராகர்

**ஜூன் பிராகர்** (*June Bragger*, பிறப்பு: சூன் 2 1929, இறப்பு: சூன் 27 1997), இங்கிலாந்து பெண்கள் தேர்வுத் துடுப்பாட்ட அணி அங்கத்தினர். இவர் ஐந்து தேர்வுத் துடுப்பாட்டப் போட்டிகளில் கலந்து கொண்டுள்ளார். 1963 -1966 ஆண்டுகளில், இங்கிலாந்து பெண்கள் தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# பெட்டி பிர்ச்

**பெட்டி பிர்ச்** (*Betty Birch*, பிறப்பு: செப்டம்பர் 12 1923), இங்கிலாந்து பெண்கள் தேர்வுத் துடுப்பாட்ட அணி அங்கத்தினர். இவர் எட்டு தேர்வுத் துடுப்பாட்டப் போட்டிகளில் கலந்து கொண்டுள்ளார். 1951 -1957/58, பருவ ஆண்டுகளில், இங்கிலாந்து பெண்கள் தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# பில் வோஸ்

**பில் வோஸ்** (*Bill Voce*, (*Joe Vine*, பிறப்பு: ஆகத்து 8 1909, இறப்பு: சூன் 6 1984), இங்கிலாந்து அணியின் துடுப்பாட்டக்காரர். இவர் 27 தேர்வுத் துடுப்பாட்டப் போட்டிகளிலும் , 426 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1930 - 1947 ஆண்டுகளில் , இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# ஏப் வேடிங்டன்

**ஆபிரஹாம் " ஏப்" வேடிங்டன்** (Abraham "Abe" Waddington, பிறப்பு: பெப்ரவரி 4 1893, இறப்பு: அக்டோபர் 28 1959), இங்கிலாந்து அணியின் முன்னாள் துடுப்பாட்டக்காரர் ஆவார். இவர் இரண்டு தேர்வுத் துடுப்பாட்டப் போட்டிகளிலும் இரண்டுமே ஆத்திரேலிய அணிக்கு எதிரானவை , 266 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1920 - 1921 ஆண்டுகளில், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார். அந்த ஆண்டுகளில் இஅவ்ர் 255 போட்டிகளை யார்க்சயர் அணிக்காக விளையாடியுள்ளார். இடது கை வேகப் பந்து வீச்சாளரான இவர் 852 இலக்குகளைக் கைப்பற்றியுள்ளார். இவரின் பந்து வீசும் பாவனைக்காக பரவலாக அறியப்பட்டார். இவர் விளையாடிய காலங்களில் எதிர் அனி வீரர்களை கோபமூட்டும் செயல்களிலும் நடுவரின் தீர்ப்பினை கேள்விக்கு உள்ளாக்குவது போன்ற செயல்களில் ஈடுபட்டார்.
# ஏப் வேடிங்டன்

## ஆரம்பகால வாழ்க்கை

ஆபிடஹம் வேடிங்டன் பிராட்போர்டில் உள்ள கிளேடனில் பெப்ரவரி 4, 1893 இல் பிறந்தார். இவரின் பெற்றோருக்கு இவரே மூத்த குழந்தை ஆவார். இவரின் பெற்றோருக்கு கொழுப்பினை சுத்திகரிக்கும் தொழில் இருந்தது.. பள்ளிப்படிப்பை நிறுத்திய பிறகு இவர் அந்த ஆலையின் ஓட்டுநராகப் பணி புரிந்தார். சில சமயங்களில் சுத்திகரிப்பு பணிகளிலும் ஈடுபட்டார்.
# ஏப் வேடிங்டன்

## முதல்தரத் துடுப்பாட்டம்

இரண்டாம் உலகப் போருக்குப் பிறகு யார்க்சயரின் வேகப்பந்து வீச்சாளர்களில் சிலர் இறப்பு மற்றும் ஓய்வு போன்றவற்றிக்குப் பிறகு அந்த அணியில் வேகப் பந்துவீச்சாளர்களின் தேவை ஏற்பட்டது. மே மற்ரும் சூன் மாதங்களில் நடைபெற்ற போட்டிகளில் அணி மோசமான தோல்வியினை சந்தித்தது.
# ஏப் வேடிங்டன்

## தேர்வுத் துடுப்பாட்டம்

1920 ஆம் ஆண்டில் இங்கிலாந்து துடுப்பாட்ட அணி ஆத்திரேலியாவில் சுற்றுப்பயணம் செய்து விளையாடியது . டிசம்பர் 7 இல் சிட்னி துடுப்பாட்ட அரங்கத்தில் நடைபெற்ற ஆத்திரேலியத் துடுப்பாட்ட அணிக்கு எதிரான முதல் தேர்வுத் துடுப்பாட்டப் போட்டியில் இவர் அறிமுகமானர். இந்தப் போட்டியின் துவக்க ஓவர்களை வீசிய இவர் முதல் ஆட்டப் பகுதியில் 13 பந்துகளில் 7 ஓட்டங்கள் எடுத்து இறுதிவரை ஆட்டமிழக்காமல் இருந்தார்.பின் பந்துவீச்சில் 8 ஓவர்களை வீசி மூன்று ஓவர்களை மெய்டனாக வீசினார். அதில் 35 ஓட்டங்களை விட்டுக் கொடுத்து 1 இலக்கினைக் கைப்பற்றினார். இரண்டாவது ஆட்டப் பகுதியில் பந்துவீச்சில் 23 ஓவர்களை வீசி நான்கு ஓவர்களை மெய்டனாக வீசினார். அதில் 53 ஓட்டங்களை விட்டுக் கொடுத்தார். ஆனால் இலக்கினைக் கைப்பற்றவில்லை.இந்தப் போட்டியில் இலங்கை அணி 377 ஓட்டங்களில் வெற்றி பெற்றது.  
1921 ஆம் ஆண்டில் இங்கிலாந்து துடுப்பாட்ட அணி ஆத்திரேலியாவில் சுற்றுப்பயணம் செய்து விளையாடியது .பெப்ரவரி 11 இல் மெல்போர்ன் துடுப்பாட்ட அரங்கத்தில் நடைபெற்ற ஆத்திரேலியத் துடுப்பாட்ட அணிக்கு எதிரான நான்காவது தேர்வுத் துடுப்பாட்டப் போட்டியில் துவக்க ஓவர்களை வீசிய இவர் முதல் ஆட்டப் பகுதியில் 4 பந்துகளில் ஓடங்கள் எதுவும் எடுக்காமல் மைலியின் பந்துவீச்சில் ஆட்டமிழந்தார்.பின் பந்துவீச்சில் 5 ஓவர்களை வீசி மூன்று ஓவர்களை மெய்டனாக வீசினார். அதில் 31 ஓட்டங்களை விட்டுக் கொடுத்தார். ஆனால் இலக்கினைக் கைப்பற்றவில்லை. பின் இரண்டாவது ஆட்டப் பகுதியில் 25 பந்துகளைச் சந்தித்து 3 ஓட்டங்களை எடுத்து மைலியின் பந்துவீச்சில் மீன்டும் ஆட்டமிழந்தார். இந்தப் போட்டியில் ஆத்திரேலிய அணி எட்டு இலக்குகளால் வெற்றி பெற்றது.
# பெட்டி பெல்டன்

**பெட்டி பெல்டன்** (*Betty Belton*, பிறப்பு: பிப்ரவரி 1 1916, இறப்பு: சனவரி 24 1989), இங்கிலாந்து பெண்கள் தேர்வுத் துடுப்பாட்ட அணி அங்கத்தினர். இவர் மூன்று தேர்வுத் துடுப்பாட்டப் போட்டிகளில் கலந்து கொண்டுள்ளார். 1937/38 பருவ ஆண்டுகளில், இங்கிலாந்து பெண்கள் தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# ஜோசப்பீன் பெட்சன்

**ஜோசப்பீன் பெட்சன்** (*Josephine Batson*, பிறப்பு: பிப்ரவரி 23 1929, இறப்பு: சனவரி 11 2000), இங்கிலாந்து பெண்கள் தேர்வுத் துடுப்பாட்ட அணி அங்கத்தினர். இவர் ஒரு தேர்வுத் துடுப்பாட்டப் போட்டியில் கலந்து கொண்டுள்ளார். 1957/58 பருவ ஆண்டுகளில், இங்கிலாந்து பெண்கள் தேசிய அணி உறுப்பினராக தேர்வுத் துடுப்பாட்டப் போட்டியில் பங்குகொண்டார்.
# எட்னா பார்க்கர்

**எட்னா பார்க்கர்** (*Edna Barker*, பிறப்பு: நவம்பர் 24 1936), இங்கிலாந்து பெண்கள் தேர்வுத் துடுப்பாட்ட அணியின் உறுப்பினர் ஆவார். இவர் 15 தேர்வுத் துடுப்பாட்டப் போட்டிகளில் கலந்து கொண்டுள்ளார். 1957/58, 1968/69 ஆண்டுகளில், இங்கிலாந்து பெண்கள் தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.